کوئٹہ: ترجمان حکومت بلوچستان گودی فرح عظیم شاہ پارینے کہ وزیراعلیٰ بلوچستان میر عبدالقدوس بزنجو تینا خواری، دیانتداری و اُست خواہی ٹی صوبہ نا مفاد کن گام گیج کننگ اٹی ءِ۔ امن و ایمنی اتنگ مرے یا تعلیم، جانجوڑی و روزگار نا دوئی مننگ ہر بشخ اٹ اُلس نا مفاد اٹ کاریم کرے۔ ریکوڈک ڈٹ آ دے و نن کاریم کرسا معاہدہ نا پوروی ءِ پک کیک۔ کچ اٹ انگا وسیلہ غاتیان پد شونداری ڈٹ آتیا کاریم برجا سلک۔ وزیر اعلیٰ بلوچستان میر عبدالقدوس بزنجو صوبائی حق آتا رکھ اکن ہر فورم آ توار چست کیک۔ وزیر اعلیٰ بلوچستان آ تنقید کرسا تینا چنچک اٹ ہلسا ہرے تو اودے سما تمک کہ میر عبدالقدوس بزنجو چنکو وخت اسے ٹی کیہی زیات کاریم کرینے۔
(خ ن)
